Številka: 06182-1909/2023-9

Datum: 12.12.2023

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:**

TPV Automotive d. o. o.

**Naprava / lokacija:**

Naprava za površinsko obdelavo kovin in plastičnih materialov z uporabo elektrolitskih ali kemičnih postopkov s 65,2 m3 skupnega volumna kadi brez izpiranja na lokaciji Velika Loka 70, Velika Loka

**Datum pregleda:**

8.9.2023

**Okoljevarstveno dovoljenje (OVD) številka:**

številka 35407-31/2006-19, z dne 18.12.2007,

odločba, številka 35406-42/2012-7, z dne 31.1.2014,

odločba, številka 35406-31/2016-2, z dne 14.10.2016,

odločba, številka 35406-50/2017-8, z dne 21.12.2017,

odločba, številka 35406-38/2020-2, z dne 28.8.2020, in

odločba, številka 35432-132/2022-2550-4, z dne 13.12.2022.

**Usklajenost z OVD:**

**NE**

Nazivna proizvodna zmogljivost se od zadnje spremembe OVD ni spremenila, dejanska proizvodnja pa ni maksimalna.

Zavezanec zagotavlja, da na izpustih niso presežene dopustne vrednosti emisij v zrak. Za emisije v zrak ima opravljene meritve in Poročila o njih za vse predpisane izpuste v obratovanju. Meritve so se izvedle v letu 2020 in jih je izvedel pooblaščeni izvajalec na stalnih merilnih mestih. Ocena o letnih emisijah snovi v zrak ne izkazuje preseganja mejnih vrednosti na nobenem merilnem mestu. Z evidenco porabe materialov zavezanec dokazuje, da porabi manj kot 5 t hlapnih organskih topil na leto. Za vse vgrajene hladilne sisteme ima opravljene letne preglede tesnosti. Vsako leto tudi zagotovi nastavitve zgorevanja na gorilnikih kurilnih naprav, ki ga opravi pooblaščeni serviser proizvajalca.

Iz poročila o obratovalnem monitoringu odpadnih vod za leto 2022 je bilo ugotovljeno, da nastajajo industrijske in komunalne odpadne vode, ki se odvajajo v javno kanalizacijo, ki se zaključi s komunalno čistilno napravo Trebnje. Preseganja mejnih vrednosti izmerjenih parametrov ni bilo, prav tako ni bilo čezmernega onesnaževanja okolja z odvajanjem odpadne vode. Količina odvedenih komunalnih odpadnih vod ni skladna s količinami v OVD. Meritve je izvedla pooblaščena organizacija. Zavezanec ima poslovnike in vodi obratovalne dnevnike čistilne naprave in lovilnikov olja.

Zavezanec skladišči odpadke na utrjenih površinah, namenjenih skladiščenju odpadkov. Odpadki se skladiščijo ločeno in so označeni s klasifikacijsko številko odpadka in imenom odpadka. Zavezanec vodi evidenco o nastajanju odpadkov. Odpadke oddaja z evidenčnimi listi v Sloveniji. Ima izdelan Načrt gospodarjenja z odpadki in sklenjeno pogodbo z družbo za ravnanje z embalažo in odpadno embalažo. Zavezanec manjši del izdelkov proda na domačem trgu.

Iz poročila o ocenjevanju in vrednotenju hrupa izhaja, da zavezanec na nobenem merilnem mestu ocenjevanja v kateremkoli času ne presega mejnih vrednosti kazalcev hrupa v okolju in ne obremenjuje okolja čezmerno.

Zavezanec vodi evidence o porabi vode in energije.

Zavezanec ne skladišči več nevarnih tekočin zaradi prehoda na drug energent. Rezervoarja sta bila izpraznjena in očiščena, cevovodi do rezervoarjev so bili odstranjeni.

Zavezanec ima izdelane in prenovljene načrte ter predvidene ukrepe in postopke ravnanja za primer nesreče. Ima plan preventivnega vzdrževanja ter opravljene preglede tesnosti posod in cevovodov vseh vrst. V primeru požara ima zadrževalnik za onesnaženo vodo, ki omogoča preskušanje in čiščenje vode pred odvajanjem.

**Zaključki / naslednje aktivnosti:**

Izdana je bila ureditvena odločba zaradi neskladja količine odvedenih komunalnih odpadnih vod z OVD. Naslednji redni inšpekcijski nadzor bo opravljeni skladno s planom Inšpektorata.